Diari Oficial de la Generalitat Valenciana


Sumari del DOGV 7544, del 10-06-2015 (2015/4906)

Notificació de la sentència dictada en el procediment de divorci contenciós número 1379/2014.
---------------------------------------------------------------------------------------------

### Dades del document

Número de DOGV
:   7544

Data del DOGV
:   10-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4906


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1379/2014. [2015/4906]  
Juí divorci contenciós 001379/2014  
Part demandant: Inmaculada Martínez Navas.  
Part demandada: Arturo Roca Mendoza.  
Sobre: divorcis no consensuats.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda plantejada per Inmaculada Martínez Navas contra Arturo Roca Mendoza, declarat en rebel·lia, declare dissolt per divorci el matrimoni contret pels expressats, amb tots els efectes legals inherents a esta declaració i les mesures definitives següents:  
  
1a L'atribució de l'exercici exclusiu de la pàtria potestat sobre la filla menor, A., a la mare, Inmaculada Martínez Navas.  
2a S'atribuïx la guàrdia i custòdia de la filla menor a la mare, Inmaculada Martínez Navas.  
3a No pertoca la fixació de visites entre el pare demandat i la filla menor, fixació que queda en suspens fins que el pare, i per mitjà de l'oportú procediment de modificació de mesures, demane el seu establiment.  
4a Arturo Roca Mendoza contribuirà com a prestació per aliments per al fill menor abonant a la mare, Inmaculada Martínez Navas, en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada en relació amb l'Índex de Preus de Consum, junt amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
  
La pensió alimentària que s'establix haurà d'abonar-se des de la data d'interposició de la demanda de 26 d'octubre de 2014.  
Tot això sense fer una especial condemna en les costes d'este procediment.  
Esta és la meua sentència que de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent la qual s'afegirà a les actuacions originals, i serà notificada a les parts, fent-los saber que s'hi pot interposar en este jutjat un recurs d'apel·lació, dins dels 20 dies següents a la seua notificació. És requisit necessari per a la seua admissió la consignació de la suma de 50 euros en el compte designat a este efecte, que pronuncie, mane i firme.  
Publicació. L'anterior sentència ha sigut llegida i publicada per magistrat jutge que la va dictar, en legal forma, i en el mateix dia de la seua data. En done fe».  
  
I com a conseqüència de l'ignorat parador d'Arturo Roca Mendoza, s'estén este edicte perquè servisca de cèdula de notificació.  
  
  
València, 26 de març de 2015.- La secretària judicial: María Asunción Beneyto.